PIELIKUMS

VIENOTS DOKUMENTS

“LOS CERRILLOS”

PDO-ES-02228

Pieteikuma iesniegšanas diena: 11.8.2016.

1. Reģistrējamais nosaukums

“Los Cerrillos”

2. Ģeogrāfiskās izcelsmes norādes veids

ACVN – aizsargāts cilmes vietas nosaukums

3. Vīnkopības produktu kategorijas

1. Vīns

4. Vīna(-u) apraksts

No ‘Tempranillo’ šķirnes vīnogām pagatavots sarkanvīns, no ‘Tempranillo’ un ‘Cabernet Sauvignon’ šķirnes vīnogām pagatavots sarkanvīns un no ‘Syrah’ šķirnes vīnogām pagatavots sarkanvīns.

Lillīgas vai ķiršsarkanas krāsas sarkanvīns ar violetu nokrāsu. Tam ir augļains aromāts ar ziedu smaržu. Tas pēc garšas ir patīkams, svaigs un labi strukturēts.

Spirta maksimālās kopējās koncentrācijas vērtība nepārsniedz attiecīgajos ES tiesību aktos noteiktās robežas.

Vispārīgās analītiskās īpašības

Spirta maksimālā kopējā koncentrācija (tilp. %) Spirta minimālā faktiskā koncentrācija (tilp. %) 12,5 Minimālais kopējais skābums 4,8 grami litrā (izteikts vīnskābē) Maksimālais gaistošais skābums (miliekvivalentos litrā) 15 Maksimālais kopējais sēra dioksīds (miligramos litrā) 115

No ‘Tempranillo’ un ‘Cabernet Sauvignon’ šķirnes vīnogām pagatavots sarkanvīns (“Colección Privada”) un no ‘Cabernet Sauvignon’ šķirnes vīnogām pagatavots sarkanvīns (“Cabernet de Familia”).

Ķirškrāsas vīns ar granāta/terakotas nokrāsu. Gatavu augļu aromāts ar lakricas un balzama notīm. Pēc garšas tas ir sulīgs, spēcīgs un strukturēts ar bagātīgu, krēmīgu izturēta vīna piegaršu.

Spirta maksimālās kopējās koncentrācijas vērtība nepārsniedz attiecīgajos ES tiesību aktos noteiktās robežas.

Vispārīgās analītiskās īpašības

Spirta maksimālā kopējā koncentrācija (tilp. %) Spirta minimālā faktiskā koncentrācija (tilp. %) 13 Minimālais kopējais skābums 4,8 grami litrā (izteikts vīnskābē) Maksimālais gaistošais skābums (miliekvivalentos litrā) 16 Maksimālais kopējais sēra dioksīds (miligramos litrā) 115

5. Vīndarības metodes

a) Galvenās vīndarības metodes

Īpašā vīndarības metode

Vienas šķirnes vīnogu vīnus gatavo nerūsošā tērauda traukos. Pirms raudzēšanas vīnogas ilgi – divas līdz piecas dienas – macerē aukstā ūdenī 10–15 °C temperatūrā, pēc tam vienu vai divas nedēļas turpina macerēt raudzēšanas laikā 20–28 °C temperatūrā, līdz spirta fermentācija ir beigusies.

Vīnus, ko paredzēts izturēt mucās, pagatavo nerūsoša tērauda traukos, un tiem paredzētās vīnogas macerē raudzēšanas laikā 15–25 dienas 25–30 °C temperatūrā. Visa šā procesa gaitā tiek veikta pārliešana (délestage), lai rūgšanas procesā, kurā mizas netiek atdalītas, veicinātu krāsas un fenolu savienojumu izdalīšanos no biezumu “cepures”.

Ierobežojumi attiecībā uz vinifikāciju

Vīna pagatavošanai izmantotās vīnogas nepresē, bet gan statiski notecina, lai iegūtu tā saukto “pilienu” vīnu. Atlikušajām čagām tiek veikta maiga dinamiskā notecināšana, kā rezultātā iegūst ļoti mazu produkta daudzumu.

Pēc malolaktiskās fermentācijas beigām vīnu dabiski dzidrina dekantējot, nevis ķīmiski apstrādājot, un tad to pārlej izturēšanai 225 litru ozolkoka mucās, kuras izmanto ne ilgāk kā sešus gadus.

Pēc tam vīnu iepilda pudelēs, lai notiktu reducēšanās process un vīns sasniegtu savu optimālo dzeramības stāvokli.

— “Tempranillo”: 100 % ‘Tempranillo’ šķirnes vīnogu vīns, kas turēts ozolkoka mucās vismaz 30 dienas.

— “Syrah”: 100 % ‘Syrah’ šķirnes vīnogu vīns, izturēts ozolkoka mucās vismaz sešus mēnešus.

— “Tempranillo-Cabernet Sauvignon”: ‘Tempranillo’ šķirnes vīnogu vīna un ‘Cabernet Sauvignon’ šķirnes vīnogu vīna maisījums, kas nogatavināts ozolkoka mucās vismaz sešus mēnešus.

— “Colección Privada”: ‘Tempranillo’ šķirnes vīnogu vīna un ‘Cabernet Sauvignon’ šķirnes vīnogu vīna maisījums, kas nogatavināts ozolkoka mucās vismaz 13 mēnešus.

— “Cabernet Sauvignon de Familia” (kategorijas “Reserva” vīns “Cabernet de Familia”): 100 % ‘Cabernet Sauvignon’ šķirnes vīnogu vīns. Nogatavināts vismaz 24 mēnešus mucās. Izturēšanas procesa beigās vīns 18 mēnešus nostāvas pudelēs.

Audzēšanas paņēmieni

Audzēšanas periodā apgriež svaigos zarus, lai ierobežotu dabisko pieaugumu un uzlabotu ražu un tātad arī vīnogu kvalitāti.

Vīnogas novāc laikā no plkst. 5.00 līdz 11.00 no rīta, lai tās nenovāktu augstā temperatūrā un varētu pienācīgi veikt auksto macerāciju.

b) Maksimālā raža

‘Tempranillo’

12 000 kg vīnogu no hektāra

81,60 hl no hektāra

‘Cabernet Sauvignon’

10 000 kg vīnogu no hektāra

68,00 hl no hektāra

‘Syrah’

13 000 kg vīnogu no hektāra

88,40 hl no hektāra

6. Noteiktais ģeogrāfiskais apgabals

Noteiktais apgabals iekļauj šādus zemesgabalus pašvaldības Argamasilla de Alba teritorijā (Sjudadreala):

APGABALS/ZEMESGABALS

109. 62, 63 111. 15, 30 un 9001 131. 71 151. 115–121, 190, 277, 278, 9001, 9002, 9004–9006, 9008, 9023 160. 8–13, 15, 16, 17, 21–23, 30, 31, 9003, 9005, 9006 161. 14, 16–27, 31–33, 35, 9001–9004 162. 1, 3–5, 7–8, 11–13, 17–18, 9001, 9002 163. 1, 3, 4, 6–21, 9001, 9004 171. 1, 3–7, 9004–9009, 011–012 173. 2, 3, 9001, 9006 174. 1, 3–12, 14, 15, 19, 20, 22, 23, 9001, 9003–9011, 9013–9020 175. 1, 9001, 9002 176. 3–18, 9001, 9003 177. 18–23, 25–32, 66–72, 74, 89–111, 113, 114, 115, 118, 121, 124, 126, 127, 133, 9001–9005, 9008–9014, 9019, 9022, 9024–9029 178. 6, 7, 9, 12–24, 30–31, 34–38, 40–60, 9001–9004, 9006–9061 180. 1, 2, 5, 9, 9005–9007 181. 60, 9001, 9002 194. 45, 71, 73, 74, 76, 79, 82, 9002, 9009, 9011, 9028, 8 195. 10–20, 22–28, 30, 32, 33, 35, 37–57, 86, 88, 93, 94, 95, 96, 99–108, 112, 114, 118, 119, 9001–9006, 9008–9014, 9016–9018

7. Galvenā(-ās) vīna vīnogu šķirne(-es)

‘TEMPRANILLO’ – ‘CENCIBEL’

‘CABERNET SAUVIGNON’

‘SYRAH’

8. Saiknes vai saikņu apraksts

Vide (dabas faktori un cilvēkfaktori)

Los Cerrillos ir īpašs apgabals, kas aptver visu Gvadjanas upes augšteces ieleju. Šis apgabals ir vairāk nekā 60 km2 liels un sākas pie Gvadjanas upes iztekas, 3 km pret straumi no Penjarrojas aizsprosta, un plešas vairāk nekā 7 km pa straumi no dambja virzienā uz pašvaldības Argamasilla de Alba teritoriju; apgabals ir attēlots arī 1975. gadā sagatavotā Spānijas militārajā kartē.

Gvadjanas upe tek cauri noteiktajam apgabalam, kurš atrodas pie Penjarrojas rezervuāra, 695 metru augstumā virs jūras līmeņa, un kuru ieskauj kalni – topogrāfisks elements, kas bremzē augšanas ciklu, proti, to dēļ naktīs nav ierastās augstās temperatūras, kura ievērojami veicina vīnogu nogatavošanos polifenolu satura ziņā, un augi spēcīgi vēdinās.

Augsne sastāv galvenokārt no kaļķakmens. Visbiežāk sastopamais iezis ir merģelis, irdena kaļķakmens un māla sajaukums. Tas ir mālains, un tā pH ir aptuveni 8.

Apgabalā valda kontinentāls Vidusjūras klimats, kam raksturīgas karstas vasaras un aukstas ziemas. Temperatūras atšķirība dažkārt var sasniegt pat 45 °C grādus, un visu gadu ir liela starpība starp dienas un nakts temperatūru. Debesis ir skaidras 80 % gada; parasti gadā ir vairāk nekā 2 500 saulaino stundu.

Tā kā apgabals Los Cerrillos atrodas tuvu Gvadjanas upei, tas ievērojami atšķiras no kaimiņapgabaliem. Tajā ir daudz lielāks nokrišņu daudzums nekā pārējā Kastīlijā-Lamančā, savukārt ekstrēmās temperatūras nav tik augstas/zemas kā apkārtējās dienvidu un rietumu teritorijās. Ražu novāc aptuveni 15–20 dienas vēlāk nekā pārējā reģionā.

Visā spirta fermentācijas procesā īsteno pārliešanas (délestage) procesu, izmanto tādas vīndarības metodes, saskaņā ar kurām vīna darīšanai izmantotās vīnogas nevis presē, bet gan statiski notecina, lai iegūtu tā saukto “pilienu” vīnu, kā rezultātā iegūtais ražas līmenis (hl/ha) ir 62–68 %, un vīnu dzidrina dabiski – dekantējot.

Vīna apraksts

Lillīgas vai ķiršsarkanas krāsas sarkanvīns ar violetu vai sarkanbrūni rūsganu nokrāsu. Vīnam ir augļu aromāts ar ziedu smaržu vai gatavu augļu aromāts ar lakricas un balzama notīm. Pēc garšas tas ir svaigs un patīkams, labi strukturēts ar bagātīgu, krēmīgu izturēta vīna piegaršu.

Visa iepriekš minētā rezultātā vīna spirta koncentrācija var pārsniegt 14 tilp. %. Ja ir pietiekams skābums, šāda spirta koncentrācija ir pilnīgā līdzsvarā ar visu pārējo, tāpēc ir ļoti svarīgi noteikt optimālo ražas novākšanas laiku, cieši uzraugot vīnogu nogatavošanos.

Vīna polifenolu saturs ir līdz 80 miliekvivalentiem litrā, tas ir aromātisks, ar piesātinātu augļu garšu un intensīvu krāsu, kas krāsu punktu ziņā sasniedz līdz 18 u. a. (absorbcijas pie 420 nm, 520 nm un 620 nm viļņa garuma summa), un ar antocianīna saturu līdz 800 miligramiem litrā.

Saikne

Noteiktā apgabala atrašanās vieta, apgabalā sastopamie pliocēna un kvartāra irdenie materiāli, cietais kaļķakmens, merģelis un okera krāsas māls ļauj iegūt intensīvas krāsas vīnu (līdz pat 18 krāsas punktiem) ar tam raksturīgo minerāliskumu.

Apgabala Los Cerrillos vīndārzi atrodas pie Penjarrojas rezervuāra, 695 metru augstumā virs jūras līmeņa, un tos ieskauj kalni. Tāpēc šajā apgabalā saglabājas vēss laiks, kas, tā kā ražu arī novāc vēlāk, rosina fotosintēzi un ogu un cukuru veidošanos. Tā iespaidā pazeminās pH, palielinās skābuma līmenis, fenolu savienojumu saturs sasniedz 80 miliekvivalentus litrā un rodas augstāka antocianīnu koncentrācija (līdz 800 miligramiem litrā).

Tā kā visā spirta fermentācijas procesā tiek īstenota pārliešana (délestage), vīnogas netiek presētas un vīns tiek dzidrināts dabiski – dekantējot, var iegūt vīnu, kas smaržo vairāk pēc ziediem nekā augļiem, un izturētu vīnu ar pikantām un grauzdējuma notīm, kā arī lakricas un balzama piegaršu.

Lai gan noteikto ģeogrāfisko apgabalu ieskauj ACVN “La Mancha” apgabals, šā vīna īpatnības būtiski atšķiras no tam blakus esošajā noteiktajā apgabalā iegūtā vīna īpatnībām turpmāk norādītajos aspektos.

ACVN “La Mancha” “Los Cerrillos” Atšķirība ≥ 11,5 % tilp. ≥ 12,5 % tilp. Augstāka spirta tilpumkoncentrācija ≤ 10 mekv./l ≤ 15 mekv./l Lielāks gaistošais skābums 74 % 68 % Mazāk hl/ha — > 40 mekv./l Vairāk polifenolu

Mālainā augsne, merģeļa ieži, augstums virs jūras līmeņa un upes ietekme ir veicinājuši to, ka noteiktajā apgabalā ir tikai viena vīndārzu saimniecība, kurā ražo vīnu, un šī saimniecība pieder pieteikuma iesniedzējam.

Ir svarīgi norādīt, ka noteiktais apgabals aptver 1 570 hektārus, kas pieder dažādiem īpašniekiem, taču citu īpašnieku īpašumos nav iestādīti vīnogulāji un apgabalā nav nevienas citas vīna darītavas. Tāpēc apgabala robežas tika noteiktas, ņemot vērā vides apstākļus, kas aprakstīti iepriekš.

Turklāt citi ražotāji varēs izmantot reģistrēto nosaukumu, ja tie nākotnē sāks darboties noteiktajā ģeogrāfiskajā apgabalā, ja vien viņi ievēros specifikācijā izklāstītos nosacījumus. Tā kā noteiktais apgabals aptver 1 570 hektārus, ir visas iespējas apgabalā izveidot vēl citas vīna darītavas.

9. Būtiski papildu nosacījumi

Tiesiskais regulējums:

valsts tiesību aktos.

Papildu nosacījuma veids:

iepakošana noteiktajā ģeogrāfiskajā apgabalā.

Nosacījuma apraksts

Vīns tiks pildīts pudelēs ražošanas apgabalā, jo process vienmēr noslēdzas ar vēl vienu posmu – izturēšanu pudelēs. Šajā periodā notiek reducēšanas process, kas uzlabo vīna kvalitāti, novedot vīna garšu līdz pilnībai. Vīns ir gatavs patēriņam, kad tas ir ieguvis organoleptiskās īpašības, kuras katra veida vīnam ir izklāstītas specifikācijās.

Saite uz produkta specifikāciju

http://pagina.jccm.es/agricul/paginas/comercial-industrial/consejos_new/pliegos/Los_Cerrillos_pliego_condiciones_20180719.pdf